Tower 115

Tower 115 (názvy pred rokom 2006: pôvodný názov Presscentrum, od r. 1991 aj Slovakopress, od r. 2002 aj Pressburg centrum) je výšková budova v Bratislave na Pribinovej ulici v blízkosti Mosta Apollo.
 
Celková výška budovy je 104 metrov, resp. vrátane vysielača umiestneného od roku 2006 na streche je celková výška 115 m. Ide o druhú najvyššiu budovu v Bratislave po Bratislava Nivy Tower (125 m).

Stavba budovy bola z väčšej časti dokončená v roku 1984. V rokoch 2004 - 2006 prebehla rozsiahla rekonštrukcia a modernizácia budovy, pričom sa zmenil aj jej vonkajší vzhľad a jej názov bol zmenený do dnešnej podoby Tower 115. 

Dlhú dobu (v 20. a na začiatku 21. storočia) išlo o osamotenú výškovú budovu bez výraznej okolitej zástavby, v súčasnosti je však už súčasťou nového mestského centra s ďalšími výškovými a inými budovami v okolí.

Zdroje

Oficiálna stránka budovy 
 Tower 115

Výškové budovy v Bratislave
Architektúra z 2006